2002/63/EY: Neuvoston päätös, tehty 23 päivänä lokakuuta 2001, Euroopan yhteisöjen ja niiden jäsenvaltioiden sekä Puolan tasavallan Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien olemassa olevan tullietuusjärjestelyn parannukset, huomioon ottamiseksi



Virallinen lehti nro L 027 , 30/01/2002 s. 0001 - 0002



Neuvoston päätös, tehty 23. päivänä lokakuuta 2001, Euroopan yhteisöjen ja niiden jäsenvaltioiden sekä Puolan tasavallan Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien olemassa olevan tullietuusjärjestelyn parannukset, huomioon ottamiseksi (2002/63/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo, että olisi hyväksyttävä Euroopan yhteisöjen ja niiden jäsenvaltioiden sekä Puolan tasavallan Eurooppa-sopimuksen kauppaa koskevien määräysten mukauttamista koskeva pöytäkirja, jäljempänä "pöytäkirja", Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien olemassa olevan tullietuusjärjestelyn parannukset, huomioon ottamiseksi, komissiolle olisi annettava lupa toteuttaa toimenpiteet pöytäkirjan täytäntöönpanemiseksi erityisesti maatalouden perustuotteiden ja jalostettujen maataloustuotteiden osalta, yhteisö on asetuksella (EY) N:o 1595/97(1) ja asetuksella (EY) N:o 656/98(2) alkanut panna täytäntöön ennenaikaisesti pöytäkirjan määräyksiä, jotka liittyvät maatalouden perustuotteisiin ja jalostettuihin maataloustuotteisiin; tämän vuoksi olisi toteutettava toimenpiteitä, jotta siirtyminen näiden asetusten mukaisesti sovellettujen ja pöytäkirjassa määrättyjen tullietuusjärjestelyjen välillä olisi joustava, ja Eurooppa-sopimukseen liittyvä Euroopan yhteisön ja Puolan tasavallan tekstiilituotteiden kauppaa koskeva lisäpöytäkirja on viimeksi muutettu päätöksellä 96/224/EY(3), ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisöjen ja niiden jäsenvaltioiden sekä Puolan tasavallan Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehty pöytäkirja. Pöytäkirja on tämän päätöksen liitteenä. 2 artikla 1. Komissio antaa tämän päätöksen soveltamista koskevat yksityiskohtaiset säännöt asetuksen (ETY) N:o 1766/92(4) 23 artiklassa taikka tapauksen mukaan yhteisestä markkinajärjestelystä annetuissa muissa asetuksissa, asetuksessa (EY) N:o 3448/93(5) tai asetuksessa (EY) N:o 3066/95(6) säädettyä menettelyä noudattaen. 2. Tämän päätöksen voimaantulosta alkaen niiden asetusten, jotka komissio antaa asetuksen (EY) N:o 3066/95 8 artiklan perusteella pöytäkirjassa määrättyjen myönnytysten täytäntöönpanosta, katsotaan perustuvan tämän artiklan 1 kohtaan. 3 artikla Neuvoston puheenjohtaja antaa Euroopan yhteisön puolesta pöytäkirjan 8 artiklan mukaisen tiedonannon. Tehty Luxemburgissa 23 päivänä lokakuuta 2001. Neuvoston puolesta Puheenjohtaja A. Neyts-Uyttebroeck (1) EYVL L 216, 8.8.1997, s. 1. (2) EYVL L 90, 25.3.1998, s. 1. (3) EYVL L 81, 30.3.1996, s. 264. (4) EYVL L 181, 1.7.1992, s. 21, asetus sellaisena kuin se on viimeksi muutettuna asetuksella (EY) N:o 923/96 (EYVL L 126, 24.5.1996, s. 37). (5) EYVL L 318, 20.12.1993, s. 18. (6) EYVL L 328, 30.12.1995, s. 31, asetus sellaisena kuin se on viimeksi muutettuna asetuksella (EY) N:o 1595/97.